เว็บไซต์ลามก

**เอกซ์วิดีโอส์** (อังกฤษ: XVideos) เป็นเว็บไซต์ดูและแชร์วิดีโองานลามกที่ก่อตั้งขึ้นในปารีสเมื่อปี ค.ศ. 2007 ซึ่งขณะนี้เว็บไซต์ได้จดทะเบียนกับบริษัท ว็อยเตเรเกเซเซ็ด โอลดิง ของสาธารณรัฐเช็ก เมื่อเดือนมิถุนายน ค.ศ. 2020 เว็บไซต์นี้ได้เป็นเว็บไซต์ลามกที่มีผู้เยี่ยมชมมากที่สุด และเป็นเว็บไซต์ที่มีผู้เยี่ยมชมมากที่สุดอันดับ 8 ของโลก

ว็อยเตเรเกเซเซ็ด โอลดิง ยังเป็นเจ้าของแบงโบรส์, ดีดี เนตเวิร์ก, นิตยสารเพนท์เฮาส์, ไพรเวตมีเดียกรุป, เอโรเกมส์ และมีส่วนได้เสียในการควบคุมโปรดักชันที่รวมตัวกันภายใต้แบรนด์ลีเกิลพอร์โน

ประวัติ
-------

เว็บไซต์เอกซ์วิดีโอส์ก่อตั้งขึ้นในปารีสเมื่อปี ค.ศ. 2007 โดยสเตฟาน มีแชล ปาโกล ผู้เป็นเจ้าของชาวฝรั่งเศส เว็บไซต์เอกซ์วิดีโอส์ทำหน้าที่เป็นผู้รวบรวมสื่อลามก ซึ่งเป็นเว็บไซต์ประเภทหนึ่งที่ให้การเข้าถึงเนื้อหาสำหรับผู้ใหญ่ในลักษณะเดียวกับที่ยูทูบทำสำหรับเนื้อหาทั่วไป เว็บไซต์เอกซ์วิดีโอส์มีคลิปจากวิดีโอระดับมืออาชีพ ผสมกับเนื้อหามือสมัครเล่น และเนื้อหาประเภทอื่น ๆ ภายในปี ค.ศ. 2012 เอกซ์วิดีโอส์ได้เป็นเว็บไซต์ลามกที่ใหญ่ที่สุดในโลก โดยมีการดูเพจมากกว่า 1 แสนล้านครั้งต่อเดือน ฟาบีอาน ทืลมัน ซึ่งเป็นเจ้าของบริษัทไมด์กีก ได้พยายามซื้อเว็บไซต์เอกซ์วิดีโอส์ในปี ค.ศ. 2012 เพื่อสร้างการผูกขาดเว็บไซต์ฉายภาพอนาจาร ส่วนเจ้าของเว็บไซต์เอกซ์วิดีโอส์ชาวฝรั่งเศสได้ปฏิเสธข้อเสนอที่มีการรายงานยอดมากกว่า 120 ล้านดอลลาร์ โดยกล่าวว่า "ขออภัย กระผมต้องไปเล่น*เดียโบล II*" ครั้นในปี ค.ศ. 2014 เว็บไซต์เอกซ์วิดีโอส์พยายามที่จะบังคับให้ผู้ให้บริการเนื้อหาให้คำมั่นว่าจะสละสิทธิ์ในการลบวิดีโอออกจากบัญชีของตนหรือปิดบัญชีทันที

การเข้าชมเว็บและการจัดอันดับ
----------------------------

ในเดือนมิถุนายน ค.ศ. 2020 เว็บไซต์เอกซ์วิดีโอส์ได้รับการจัดอันดับให้เป็นเว็บไซต์ยอดนิยมอันดับ 8 ของโลกโดยซิมิลาร์เว็บในหมวดหมู่โดยรวม และเป็นอันดับ 1 ในหมวดหมู่สำหรับผู้ใหญ่ที่มีการเข้าชมมากกว่า 3 พันล้านครั้งต่อเดือน

ส่วนเอกซ์เอ็นเอกซ์เอกซ์ ซึ่งเป็นมิเรอร์ไซต์ของเอกซ์วิดีโอส์ เป็นเว็บไซต์ที่มีผู้เยี่ยมชมมากที่สุดเป็นอันดับ 9 โดยรวม และเป็นเว็บไซต์ที่มีผู้เยี่ยมชมมากที่สุดเป็นอันดับ 2 ในหมวดหมู่สำหรับผู้ใหญ่

เมื่อรวมกันแล้ว เอกซ์วิดีโอส์และเอกซ์เอ็นเอกซ์เอกซ์มียอดการเข้าชมมากกว่า 5 พันล้านครั้งต่อเดือน นับเป็นการเข้าชมไมด์กีกของคู่แข่งที่ใกล้ที่สุดเป็นสองเท่า

การเซ็นเซอร์
------------

ดูเพิ่ม: การตรวจพิจารณาอินเทอร์เน็ต
### แอลจีเรีย

ในปี ค.ศ. 2019 รัฐบาลแอลจีเรียได้สั่งแบนเว็บไซต์เอกซ์วิดีโอส์โดยไม่มีเหตุผลใด ๆ ทั้งสิ้น โดยรัฐบาลแอลจีเรียไม่ได้ประกาศอย่างเป็นทางการเกี่ยวกับข้อเท็จจริงนี้ แต่เว็บไซต์ยังคงสามารถเข้าถึงได้ผ่านทางซอฟต์แวร์ที่สามารถสลับที่อยู่ไอพี

### บังกลาเทศ

เมื่อวันที่ 19 กุมภาพันธ์ ค.ศ. 2019 รัฐบาลบังกลาเทศได้บล็อกการเข้าถึงเว็บไซต์พร้อมกับเว็บไซต์ลามกอื่น ๆ อีก 20,000 ไซต์ ซึ่งเป็นส่วนหนึ่งของสงครามต่อต้านสื่อลามกของพวกเขา

### อินเดีย

ข้อมูลเพิ่มเติม: การตรวจพิจารณาอินเทอร์เน็ตในประเทศอินเดีย
ในปี ค.ศ. 2015 บริษัทได้ถูกรัฐบาลอินเดียเซ็นเซอร์ตามรายชื่อเว็บไซต์ลามก 857 เว็บไซต์ ซึ่งรวมถึงเว็บไซต์ที่ไม่ลามก เช่น คอลเลจฮิวเมอร์ ส่วนในปี ค.ศ. 2018 ผู้ให้บริการอินเทอร์เน็ตรายใหญ่ได้ปิดกั้นการเข้าถึงเอกซ์วิดีโอส์และเว็บไซต์ลามกอื่น ๆ

### เลบานอน

ในปี ค.ศ. 2014 รัฐมนตรีว่าการกระทรวงโทรคมนาคมของเลบานอนได้สั่งให้ผู้ให้บริการอินเทอร์เน็ตบล็อกเว็บไซต์ลามกหกแห่ง รวมถึงเอกซ์วิดีโอส์ โดยผู้ให้บริการอินเทอร์เน็ตบางรายไม่ได้บังคับ ในขณะที่ผู้ให้บริการรายอื่น เช่น โมบี ดีเอสแอล ทำ

### มาเลเซีย

ในปี ค.ศ. 2015 รัฐบาลมาเลเซียสั่งห้ามเอกซ์วิดีโอส์เนื่องจากละเมิดพระราชบัญญัติการสื่อสารและมัลติมีเดีย ค.ศ. 1998 ซึ่งห้าม "เนื้อหาลามกอนาจาร" เผยแพร่แบบดิจิทัล

### ฟิลิปปินส์

เมื่อวันที่ 14 มกราคม ค.ศ. 2017 ประธานาธิบดี โรดรีโก ดูแตร์เต ได้บล็อกเอกซ์วิดีโอส์ ซึ่งเป็นส่วนหนึ่งของสาธารณรัฐบัญญัติ 9775 หรือกฎหมายต่อต้านภาพอนาจารเด็ก

### เวเนซุเอลา

เมื่อวันที่ 14 มิถุนายน ค.ศ. 2018 เซอาเอเนเตอูเบ ซึ่งเป็นบริษัทโทรคมนาคมและผู้ให้บริการอินเทอร์เน็ตได้บล็อกการเข้าถึงเว็บไซต์โดยไม่ให้คำชี้แจงใด ๆ ในเรื่องนี้

ดูเพิ่ม
-------

* สื่อลามกทางอินเทอร์เน็ต
* พอร์นฮับ
* เอกซ์เอ็นเอกซ์เอกซ์

อ้างอิง
-------

1. ↑  "Les sites internet les plus visités au monde" [The most visited websites in the world]. *fr.statista.com* (ภาษาฝรั่งเศส). Claire Jenik. November 2019. สืบค้นเมื่อ November 25, 2019.
2. 1 2  Woods, Ben (February 2016). "The (almost) invisible men and women behind the world's largest porn sites". *thenextweb.com*. Amsterdam: The Next Web B.V. สืบค้นเมื่อ October 30, 2016.
3. ↑  "xvideos.com whois lookup". *who.is*. สืบค้นเมื่อ January 7, 2017.
4. ↑  "xvideos.com Traffic Statistics". *SimilarWeb*. April 2020. สืบค้นเมื่อ 2020-05-27.
5. 1 2  "'BangBros' Owner Buys Penthouse Biz For $11.2 Million". *The Blast*. 5 June 2018. สืบค้นเมื่อ 6 June 2018.
6. ↑  Mark Kernes (5 June 2018). "Penthouse Bankruptcy Auction Results in New Ownership". *avn.com*. สืบค้นเมื่อ 6 June 2018.
7. 1 2  Gustavo Turner (2 January 2020). "Private Media Group Acquired by XVideos Parent Company WGCZ". *XBIZ*. สืบค้นเมื่อ 5 January 2020.
8. 1 2  Tsika, Noah (October 3, 2016). *Pink 2.0: Encoding Queer on the Internet*. Bloomington, IN: Indiana University Press. pp. 61–62. ISBN 978-0253023230.
9. 1 2 3  "Naked capitalism". *The Economist*. September 26, 2015. สืบค้นเมื่อ August 31, 2017.
10. ↑  Yagielowicz, Stephen (April 4, 2012). "Report: The Internet Really Is for Porn". XBIZ. สืบค้นเมื่อ August 31, 2017.
11. ↑  "XVideos.com Tube Site Accused of Strong-Arming Uploaders". *AVN*. August 13, 2014. สืบค้นเมื่อ August 31, 2017.
12. 1 2  "xnxx.com Traffic Statistics". *SimilarWeb*. April 2020. สืบค้นเมื่อ 2020-05-27.
13. ↑  "Bangladesh blocks 20,000 websites in anti-porn 'war'". *www.aljazeera.com*.
14. ↑  "Xvideos.com has the most subtle but brilliant response to govt's #Pornban". *Firstpost* (ภาษาอังกฤษแบบอเมริกัน). 2015-08-04. สืบค้นเมื่อ 2017-08-29.
15. ↑  Akolawala, Tasneem. "Xvideos, College Humor lash out at Indian government after porn ban | Latest Tech News, Video & Photo Reviews at BGR India". *BGR India* (ภาษาอังกฤษแบบอเมริกัน). สืบค้นเมื่อ 2017-08-29.
16. ↑  Jaitly, Rohan (2018-10-26). "Reliance Jio blocks porn websites in India after DOT orders closure of 827 adult websites: Report | Tech News". *TimesNowNews.com*. สืบค้นเมื่อ 2019-01-20.
17. ↑  "Lebanon Blocks Six Porn Sites, Sparks Fears of Further Censorship". *SMEX: Channeling Advocacy* (ภาษาอังกฤษแบบอเมริกัน). 2014-09-11. สืบค้นเมื่อ 2019-10-10.
18. ↑  IBTimes. "Malaysia porn ban: xVideo, PornHub among websites blocked for 'obscene content'". *International Business Times, India Edition* (ภาษาอังกฤษ). สืบค้นเมื่อ 2017-08-29.
19. ↑  "Popular porn sites blocked in Philippines". *BBC*. 2017-01-06.
20. ↑  "Cantv bloqueó acceso a tres páginas pornográficas en Venezuela". *el-nacional.com* (ภาษาสเปน). สืบค้นเมื่อ 17 June 2018.